Bolt

Bolt (endise nimega Taxify, algselt mTakso) on Eesti tehnoloogiaettevõte. Bolt pakub liikuvusteenuseid Bolt mobiilirakenduse (taksod, elektritõukerattad, elektrirattad ja autorent) ja toidu tellimise teenuseid Bolt Food mobiilirakenduse kaudu. 2023. aasta veebruari seisuga tegutses Bolt 45 riigis ja 400 linnas Euroopas, Aafrikas, Aasias ja Lõuna-Ameerikas. Bolti platvormil on üle 100 miljoni kasutaja. Boltis töötab üle maailma 4000 töötajat, ettevõtte peakontor asub Tallinnas Eestis, kus töötab 1300 inimest. 2023. aastal oli ettevõtte müügikäive 1,7 miljardit eurot ning selle juures jäädi 91,9 miljoni euroga kahjumisse. Ettevõte asutasid 2013. aastal Markus, Martin Villig ja Oliver Leisalu visiooniga luua ühine platvorm Eesti ja Läti taksode jaoks. Teenus avati Tallinnas ja Tartus 2013. aasta augustis esialgu mTakso nime all. 2014. aastal hakkas ettevõte tegutsema rahvusvaheliselt, võttis kasutusele nime Taxify ning laienes Riiga, Helsingisse ja Vilniusse. Korraks pärssis 2015. aastal Eestis teenuse kiiremat levikut ettevõtte valik eelistada lepingupartnerina taksofirmadele taksojuhte ja erajuhte. Sellega kaasnes otsus rakenduses mitte näidata taksofirmade logosid, mistõttu hakkasid paljud taksofirmad suunama oma kliente kasutama teisi taksotellimise vahendajaid. Kuid platvorm kasvas väljakutsetest vaatamata kiiresti edasi. 2016. aastal laienes platvorm Aafrika mandrile, esmalt Johannesburgi Lõuna-Aafrika vabariigis, ja hiljem Keeniasse, Nigeeriasse ja Ghanasse. 2017. aasta augustis alustati koostööd maailma suurima, Hiinast alguse saanud sõidujagamisteenuse platvormiga Didi Chuxing. Partnerlusega investeeris Didi Bolti ning toetas ettevõtte edasist kasvu Aafrikas ja Euroopas. 2018. aasta mais juhtis järjekordselt investeerimisringi Saksa autotootja Daimler, kus 175 miljoni euro suuruse investeeringuga tõusis ettevõtte turuväärtus üle miljardi dollari, viies Bolti ükssarviku staatusse. 2018. aasta septembris avas Bolt elektritõukerataste renditeenuse Pariisis ja seejärel laienes enam 200 Euroopa linna. 2019. aasta kevadel muutis Taxify nime ja uueks kaubamärgiks sai Bolt. Väidetavalt peegeldavat uus nimi suuremat ambitsiooni – lahendada kõikjal maailmas transpordi ees seisvaid väljakutseid üha laiemal skaalal. 2019. aasta juunis taasavas Bolt taksoteenuse Londonis 20 000 registreerunud autojuhiga. Augustis 2019 käivitas ettevõte Tallinnas toidukulleriteenuse Bolt Food ning teatas, et plaanib lähitulevikus teenust laiendada ka teistesse Euroopa ja Aafrika linnadesse. 2021. aasta mais avati Tallinnas 300 autoga Bolt Drive ehk autode lühirenditeenus, ettevõte plaanib investeerida 20 miljonit ja laiendada autoparki 1000 autoni. Sama aasta juulis teatas ettevõte plaanist avada Bolt Market, kiire 15-minutilise tarneajaga toidukaupade kullerteenus oma «pimepoodidest». 2021. aastal kasvatas Bolt käivet 126 protsenti – 500 miljoni euroni. Kahjum süvenes aga 547,2 miljoni euroni. 2022. aastal oli Boltis rohkem kui 3000 töötajat üle maailma. Töötajaid oli rohkem kui 70 rahvusest. Bolti teenused olid saadaval rohkem kui 45 riigis üle maailma, millel on kokku üle 100 miljoni kasutaja. 2022. jaanuaris kaasas Bolt 628 miljonit eurot maailma juhtivatelt investoritelt Sequoia ja Fidelity. Kokku on ettevõte kasvamiseks kaasanud enam kui miljard eurot kapitali. 2022. aastal töötas Bolti Eesti üksuses 1300 töötajat ja ettevõte maksis üle 30 miljoni euro tööjõumakse, olles sellega üks Eesti suuremaid maksumaksjaid. 2022. aasta kolmanda kvartali seisuga olid Bolti juhatuse liikmed Markus Villig ja Ahto Kink. 2022. aastal sai Bolti tõukeratastega Eestis sõita 11 linnas ja kokku läbiti üle 8 miljoni kilomeetri. Tõukerattaid kasutas enam kui 27% kõikidest Eesti elanikest.[viide?] Bolti mobiilirakendus on saadaval IOS ja Android platvormidele. Teenuse kasutamiseks on vajalik rakendus alla laadida, vormistada kasutajakonto ning valida sobiv maksemeetod: sularaha, kaardimakse, rakendusesisene makse ehk Bolt makse. Seejärel tuleb kinnitada sõidu alustamise asukoht ja valida soovitud kategooria (Bolt, Basic, XL, Pets jne), misjärel näitab rakendus sõidu maksumust. Pärast valiku kinnitamist jõuab tellimus koos aadressiga otse taksojuhi telefoni ekraanile. Kui juht on tellimuse kinnitanud, näeb klient juhi nime ning sõidukiga seotud detaile. Sõidu lõppedes on võimalik taksojuhi teeninduse kohta tagasisidet jätta. Alates 2018. aastast saab nutitelefonis Google Mapsi rakendusest vaadata, kui kaua võtab aega Boltiga sihtkohta jõudmine, kui palju sõit orienteeruvalt maksab ning soovi korral on võimalik endale ka sõiduk Google Mapsist ära tellida. Bolti Food mobiilirakendus võimaldab tellida toitu erinevatest restoranidest ja tellida toidukaupu supermarketitest ja Bolt Market pimepoest. Rakendus on saadaval IOS ja Android platvormidele. Teenuse kasutamiseks on vajalik rakendus alla laadida, vormistada kasutajakonto ning valida sobiv maksemeetod. Bolti car rental on teenus, mis võimaldab kasutada kliendi lähedal asuvaid autosid ja maksta kasutamise minutite ning sõidetud kilomeetrite eest. 2013 – Markus Villig (Tallinna Reaalkooli 12. klass) sai töö "mTakso süsteem taksotellimuste edastamiseks" eest riikliku I preemia õpilasleiutajate konkursil. 2014 – Bolt valiti aasta parimaks mobiilirakenduseks. 2014 – Bolt pälvis aasta IKT valdkonna "Aasta läbimurdja" tiitli. 2016 – Bolti tegevjuht Markus Villig kuulutati aasta nooreks ettevõtjaks. 2018 – Bolti asutajad Markus Villig ja Martin Villig valiti EY Aasta Ettevõtjateks. 2022 – Bolt on Eesti väärtuslikem tehnoloogiaettevõte väärtusega 7,4 miljardit eurot. 2023 – Markus Villig ja Martin Villig pälvisid Barclay de Tolly Sõprade Klubi aumärgi "Eestimaa au ja uhkus" 2023 – Bolt valiti Eesti populaarseimaks tööandjaks. Jagamismajandus Taxify muudab nime, Äripäev, 7. märts 2019 https://majandus24.postimees.ee/6539021/taxify-asemel-on-nuud-bolt http://www.cairoscene.com/BusinessAndPolitics/New-Ride-Hailing-App-Taxify-to-Launch-in-Egypt-and-Compete-with-Uber-Careem-and-Ousta "Taxify avas teenuse Pariisis". ITuudised. 05.10.2017. "Bolti käive ja kahjum kasvasid mullu" ERR, 2. juuli 2024 Nutirakendus mTakso – telli takso telefoni abil, aga ilma helistamata!, Forte, 11. september 2013 http://www.eu-startups.com/2016/02/uber-what-taxiy-is-the-most-popular-taxi-startup-in-the-baltics/ Taxify arvab end olevat taksonduse turuliider Postimees, 29. veebruar 2016 Reval Taksost lahkunud taksojuhid leiab Taxifyst uue märgisega Postimees, 28. detsember 2015 Taksoäppide turul läheb kitsaks Postimees, 12. oktoober 2015 "Taxify vallutas Aafrika suurima linna". Äripäev. Vaadatud 13. märtsil 2023. Hans Lõugas (01.08.2017). "Taxify sai investeeringu ja alustab strateegilist koostööd Hiina ettevõttega Didi Chuxingiga". Geenius. Originaali arhiivikoopia seisuga 1.12.2017. "Suurautotootja Daimler ostab üle saja miljoniga osaluse eestlaste sõidujagamisteenuses Taxify" Postimees majandus, 30. mai 2018 "FOTOD | Taxify toob linnadesse elektrilised tõukerattad". Forte. Vaadatud 13. märtsil 2023. "Bolt toob Euroopa tänavatele veel rohkem elektritõukerattaid". Ärileht. Vaadatud 13. märtsil 2023. ERR (7. märts 2019). "Taxify uus nimi on Bolt". ERR. Vaadatud 13. märtsil 2023. "Bolt sai Londonis uue võimaluse". Äripäev. "Bolt hakkab toitu koju tooma". Postimees. "Bolt avas Tallinnas autorendi teenuse Bolt Drive" (inglise). Originaali arhiivikoopia seisuga 13. märts 2023. Vaadatud 13. märtsil 2023. Ronald Reinap (03.07.2021). "Bolt laieneb toidupoodide ärisse". Postimees. Vaadatud 05.07.2021. "Bolt tegi mullu üle poole miljardi euro kahjumit". err.ee. 7. juuli 2022. https://bolt.eu/en/careers/about-bolt/. {{netiviide}}: puuduv või tühi pealkiri: |pealkiri= (juhend) "Bolt kaasas värske rahastusringiga 628 miljonit eurot". Äripäev. Vaadatud 25. veebruaril 2023. "Eesti iduettevõtted püstitasid uued rekordid. Suurima käibega oli Bolt". Ärileht. Vaadatud 25. veebruaril 2023. "Bolt Technology OÜ, üldandmed ja näitajad". ctrl.ee. 26. juuli 2022. Originaali arhiivikoopia seisuga 15. august 2023. Vaadatud 26. juulil 2022. "Bolti tõukeratastega sõideti sel aastal kaks korda enam kui mullu". Ärileht. Vaadatud 13. märtsil 2023. http://arcticstartup.com/article/estonian-taxify-first-in-the-world-to-launch-mobile-billing-for-cabs/ Uus teenus võimaldab tellida taksot ilma dispetšeri abita, ITuudised, 14. august 2013 Taxify saab ka Google Mapsi kaudu, IT uudised, 3. oktoober 2018 Car rental, ITuudised, 6. oktoobril 2024 http://www.err.ee/514131/tanavune-parim-mobiilirakendus-on-taxify "Arhiivikoopia". Originaali arhiivikoopia seisuga 31. märts 2017. Vaadatud 30. märtsil 2017.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 31. märts 2017. Vaadatud 30. märtsil 2017.{{netiviide}}: CS1 hooldus: arhiivikoopia kasutusel pealkirjana (link) "Taxify vennad Villigid on aasta ettevõtjad". Äripäev. 15.03.2018. "PODCAST | Tehnoloogiasektori tähed ja tulevased tegijad. Martin Villig kergitab katet Bolti plaanidelt". Ärileht. Vaadatud 25. veebruaril 2023. "Populaarsete tööandjate edetabeli tipus troonivad tehnoloogiaettevõtted. Võitja kolmandat aastat sama". Ärileht. Vaadatud 13. märtsil 2023. Bolt koduleht Noor, aga tegus, Postimees, 17. august 2013 Start-up’id loovad takso tellimist uueks, Eesti Päevaleht, 28. oktoober 2013 Eestis loodud taksorakendus Taxify laieneb Lätti, Kahvel, 13. veebruar 2014 Marko Reikop testib Taxify rakendust ETV otse-eetris, Ringvaade, 18. veebruar 2014 Taxify: kasutajaid ei huvita äpi disain, vaid saadav väärtus, IT uudised, 22. mai 2014 Taxify taxi app raised 1.4M EUR investment to expand in Europe, Techcrunch, 22. detsember 2014 Aivar Pau.Taxify sai hiinlasest juhatuse liikme, Postimees, 1. august 2017 Taxify uus nimi on ohus, Soome ettevõte soovib Bolt kaubamärgi tühistamist, Geenius, 19. märts 2019 Aivar Pau. Bolt hiilib vassides seadustest mööda, Postimees, 28. jaanuar 2020 ERR. Pealtnägija intervjuu Bolti asutajatega ettevõtte kasvust ja tulevikuplaanidest, 21. september 2021.